AURORAN KOTI JA KOULU RY PÖYTÄKIRJA

 20.3.2017

Aika Maanantai 20.3.2017 klo 18.00 - 19:30

Paikka Auroran koulu

Läsnä Tommi Utriainen

 Natacha Silén

 Lea Andersen

 Hanna Koivunen

 Samuel Rinnetmäki

 Minna Mattila

 Tiina Niemi-Aro

 Katri Schiray (opettajajäsen)

 Ulla Hämäläinen (opettajajäsen)

 Anu Arvonen (Johtokunnan pj)

KÄSITELTÄVÄT ASIAT

1. Kokouksen avaus ja päätösvaltaisuus

Puheenjohtaja Tommi Utriainen avasi kokouksen klo 18.07. Kokous on päätösvaltainen.

2. Sihteerin valinta

 Kokouksen sihteeriksi valittiin Tiina Niemi-Aro.

3. Läsnäolijoiden esittely

 Käytiin läpi lyhyt esittely.

4. Edellisen kokouksen pöytäkirja

 Edellisen kokouksen pöytäkirja tarkistettu ja hyväksytty.

5. Uudet jäsenet

 Ei uusia jäseniä tullut netin kautta

6. Koulun johtokunnan toiminnan esittely ja vaalista tiedottaminen

Koulun johtokunnan pj Anu Arvonen kertoi johtokunnan toiminnasta ja lähestyvästä, uuden johtokunnan valinnasta. Nykyisen johtokunnan nelivuotiskausi on päättymässä kevääseen 2017.

Päätettiin, että tiedotetaan vanhemmille johtokunnasta ja mahdollisuudesta asettua ehdolle johtokuntaan. Hanna Koivunen laatii lyhyen infon ja lähettää luokkien luokkavastaaville. Tiedotetaan asiasta myös Koti- ja kouluyhdistyksen Facebook-ryhmässä.

7. Aurora-päivän palaute

Päivään oltiin yleisesti tyytyväisiä: uusi koulu kiinnosti ja toimintapisteet olivat vilkkaita.

Aurora-päivä tuotti 3710,85 euroa. Kiitämme HOK Elantoa kahvin ja mehun tarjoamisesta Aurora-päivän kahvilaan. Lisäksi kiitämme Nordeaa yhdistyksen tukemisesta 150 eurolla (korvaus talletusautomaatin rikkoutumisesta aiheutuneesta harmista).

Ideoita ja ajatuksia seuraavalle vuodelle

* Unicef-kävelylle voisi houkutella enemmän vanhempiakin, pidempi aika kävelylle?
* Lapset voisivat olla mukana vielä enemmän toimintapisteiden järjestelyissä
* Karkkipistettä oli toivottu takaisin. Metrilakut saivat kannatusta.
* Todettiin. että tekninen vastuuhenkilö olisi jatkossa tarpeen (esim. tieto sähköpisteiden kapasiteetista oikosulkujen välttämiseksi)
* Ruokalan siivoamiseen on tarpeen varata enemmän resursseja (esim. kahvila- ja vohvelipisteiden luokat)

8. Vappu

Päätettiin, että järjestetään tänäkin vuonna vappupalloja (n. omakustannehintaan). Samuel Rinnetmäki koordinoi tilauksen Ilmapallokeskuksesta ja ostajien tilaukset. Mainos Tommi Utriaiselta. Ilmapallojen täyttö 27.4. (tarvitaan täyttäjiä) ja jako 28.4.

Natacha Silén järjestää taikurin esiintymään koulussa 28.4.

9. Hankinnat / tuettavat kohteet

Tuetaan Koulutus Elämään –säätion (kouluselamaan.fi) luokkakohtaisia opetustuokioita 500 eurolla.

Tuetaan Ulla Hämäläisen järjestämää Via Dolorosa –tapahtumaa osallistumalla mahdollisiin tarvikehankintoihin (max. 150 euroa).

Tuetaan 2.-luokkalaisten yhden yön leirikoulua Velskolassa tarpeen mukaan (max. 500 euroa).

Hankitaan Koti- ja kouluyhdistykselle uusi kahvinkeitin, mehukannuja, hanallisia tonkkia sekä vedenkeitin.

10. Muut asiat

 K&K ry:n tilillä rahaa tällä hetkellä 9816,60 euroa.

11. Seuraava kokous

 Sovittiin että seuraava kokous pidetään 25.4.2017 klo 18.00.